17.8.2023.
HR
Službeni list Europske unije
C 288/11
Točka 3.6.
[sic] jedinstvenog dokumenta Logotip uvijek mora biti prikazan u cijelosti.
Upotreba pojednostavnjenog logotipa, tj. logotipa bez vanjskog dijela, jedino je i isključivo dopuštena u verziji „vinjeta”.
Međutim, obrnuta varijanta (tj. logotip koji prikazuje samo riječi „Pecorino Crotonese”) nije dopuštena.
Ukratko, postoje tri odobrene verzije logotipa: vodoravna, okomita i „vinjeta”.
Verzija „vinjeta” mora biti otisnuta na jednoj plohi sira Pecorino, i to otiskivanjem vrućim žigom, pečaćenjem bojilom ili pečaćenjem tintom prikladnom za upotrebu na hrani.
Alfanumerička identifikacijska oznaka sirane mora biti prikazana.
Ta se oznaka može otisnuti izravno na sir s pomoću gore navedenih metoda ili se može navesti na etiketi.
Bočna ploha sira može se označiti, ali to nije obavezno.
Dopušteno je i reproduciranje logotipa na tom dijelu sira s pomoću utvrđenih metoda.”
Svrha je logotipa „Pecorino Crotonese” istaknuti karakteristike prepoznatljivog sira visoke kvalitete koji je povezan s definiranim područjem proizvodnje.
Logotip je redizajniran kako bi se pojačalo navedeno značenje te bolje uskladili grafički elementi i tekst, a s druge strane omogućila upotreba pojednostavnjene verzije logotipa.
U logotipu se grafički elementi i tekst kombiniraju u definiranom i prepoznatljivom obliku „vinjete”, koji je prikladan za mnoge namjene, osobito ako se sirevi označavaju (ili otiskivanjem vrućim žigom ili pečaćenjem bojilom).